Այն ուղղակի ավելի հետաքրքիր էր ու հանդիսատեսի համար էլ՝ ավելի գրավիչ: Ըմբշամարտի նրբություններից այդքան էլ շատ գլուխ չհանող հանդիսատեսին պարզապես հետաքրքիր չի լինի մարտը դիտել նոր կանոններով: Եթե ազատ ոճի ըմբշամարտում ոտքից հնարքներ կան, և հնարքների քանակն ավելի մեծ է, ապա մեզ մոտ սահմանափակումներն ավելի շատ են: Հենց դրա համար էլ հունա-հռոմեական ըմբշամարտում առանց պարտերի հետաքրքրությունն անհետանում է: Թե հանդիսատեսն է քչանում, թե հետաքրքրությունն է կորչում: Էլ չեմ խոսում այն մասին, որ նման տեմպերով կարելի է նաև օլիմպիական ընթացքից դուրս մնալ, ինչպես դա եղավ մեզ հետ ժամանակին: Դրա համար էլ ես կողմ եմ պարտերին: